รัฐบาลไทย-ข่าวทำเนียบรัฐบาล-ปลัดมหาดไทยตรวจเยี่ยมการปฏิบัติงานข้าราชการ พร้อมพบปะพี่น้องประชาชนผู้รับบริการ ณ ที่ว่าการอำเภอบ้านแพง จ.นครพนม เน้นย้ำ มุ่งมั่นขับเคลื่อนภารกิจบำบัดทุกข์ บำรุงสุข
วันพุธที่ 10 พฤษภาคม 2566
10/05/2566
ปลัดมหาดไทยตรวจเยี่ยมการปฏิบัติงานข้าราชการ พร้อมพบปะพี่น้องประชาชนผู้รับบริการ ณ ที่ว่าการอําเภอบ้านแพง จ.นครพนม เน้นย้ํา มุ่งมั่นขับเคลื่อนภารกิจบําบัดทุกข์ บํารุงสุข
ปลัด มท.ตรวจเยี่ยมการปฏิบัติงานข้าราชการ พร้อมพบปะพี่น้องประชาชนผู้รับบริการ ณ ที่ว่าการอําเภอบ้านแพง จ.นครพนม เน้นย้ํา มุ่งมั่นขับเคลื่อนภารกิจบําบัดทุกข์ บํารุงสุข ทําให้ทุกหมู่บ้านเป็นหมู่บ้านยั่งยืน เพื่อสร้างคุณภาพชีวิตที่ดีอย่างยั่งยืนให้กับประชาชน
วันนี้ (10 พ.ค. 66) เวลา 10.00 น. ณ ที่ว่าการอําเภอบ้านแพง จังหวัดนครพนม นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร.วันดี กุญชรยาคง จุลเจริญ นายกสมาคมแม่บ้านมหาดไทย ลงพื้นที่ตรวจเยี่ยมให้กําลังใจและติดตามการปฏิบัติราชการของผู้ปฏิบัติงานที่ทําการปกครองอําเภอบ้านแพง และส่วนราชการประจําอําเภอ พร้อมพบปะพี่น้องประชาชนผู้รับบริการงานทะเบียนและบัตร โดยนายอรรษิษฐ์ สัมพันธรัตน์ อธิบดีกรมการพัฒนาชุมชน นางจิณณารัชช์ สัมพันธรัตน์ อุปนายกสมาคมแม่บ้านมหาดไทยและประธานแม่บ้านพัฒนาชุมชน นายวันชัย จันทร์พร ผู้ว่าราชการจังหวัดนครพนม นางสงวน จันทร์พร ประธานแม่บ้านมหาดไทยจังหวัดนครพนม นายธนันท์รัฐ ธนเสฏฐการย์ ผู้เชี่ยวชาญด้านผ้าไทย นายวรงค์ แสงเมือง รองอธิบดีกรมการพัฒนาชุมชน นายจิรศักดิ์ สีหามาตย์ รองผู้ว่าราชการจังหวัดนครพนม นายสมาน พั่วโพธิ์ ผู้ตรวจราชการกรมการพัฒนาชุมชน นางสาวกนกพร ไชยศล หัวหน้าสํานักงานจังหวัดนครพนม ร่วมลงพื้นที่ โดยมี นายอดิศักดิ์ นามวงค์ นายอําเภอบ้านแพง พร้อมด้วยปลัดอําเภอ พัฒนาการอําเภอ และเจ้าหน้าที่ที่เกี่ยวข้อง ให้การต้อนรับและนําตรวจเยี่ยม
โอกาสนี้ นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร.วันดี กุญชรยาคง จุลเจริญ นายกสมาคมแม่บ้านมหาดไทย ตรวจติดตามการขับเคลื่อนงานตามภารกิจสําคัญของกระทรวงมหาดไทย และการขับเคลื่อนงานสมาคมแม่บ้านมหาดไทย ในบริเวณพื้นที่ที่ว่าการอําเภอบ้านแพง และตรวจเยี่ยมส่วนราชการซึ่งมีที่ตั้งภายในที่ว่าการอําเภอบ้านแพง เช่น สํานักงานสรรพากรพื้นที่สาขาบ้านแพง สํานักงานสัสดีอําเภอบ้านแพง สํานักงานพัฒนาชุมชนอําเภอบ้านแพง พร้อมทั้งพบปะพี่น้องประชาชนผู้มารับบริการงานทะเบียนและบัตร ที่ทําการปกครองอําเภอบ้านแพง และเชิญชวนพี่น้องประชาชนให้ดาวน์โหลด Application ThaiD เพื่อความสะดวกและรวดเร็วในการยืนยันตัวตนผ่านระบบดิจิทัล โดยมีนายอําเภอบ้านแพง และปลัดอําเภอบ้านแพง เป็นผู้แนะนําวิธีการดาวน์โหลดและการใช้งานให้กับพี่น้องประชาชน จากนั้น นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร.วันดี กุญชรยาคง จุลเจริญ นายกสมาคมแม่บ้านมหาดไทย เป็นประธานการประชุมติดตามการขับเคลื่อนงานตามภารกิจสําคัญของกระทรวงมหาดไทยและสมาคมแม่บ้านมหาดไทย ณ ห้องประชุมที่ว่าการอําเภอบ้านแพง โดยมีนายอําเภอบ้านแพง พร้อมด้วยปลัดอําเภอ และข้าราชการในสังกัด ร่วมรับฟัง
นายสุทธิพงษ์ จุลเจริญ ปลัดกระทรวงมหาดไทย กล่าวว่า ในวันนี้เป็นการลงพื้นที่เพื่อตรวจเยี่ยมให้กําลังใจท่านนายอําเภอ ปลัดอําเภอ พัฒนาการอําเภอ และเจ้าหน้าที่ผู้ปฏิบัติงานประจําอําเภอบ้านแพงทุกท่าน โดยจากการเดินสํารวจตรวจเยี่ยมพื้นที่บริเวณที่ว่าการอําเภอบ้านแพง ร่วมกับท่านอธิบดีกรมการพัฒนาชุมชน ท่านผู้ว่าราชการจังหวัดนครพนม และท่านนายอําเภอบ้านแพง พบว่ามีพื้นที่บางจุดที่ท่านนายอําเภอต้องบูรณาการทั้งทีมงานข้าราชการ และภาคีเครือข่าย ช่วยกันปรับปรุงพัฒนาให้มีความเป็นระเบียบเรียบร้อย และสวยงาม ให้เหมาะสมกับการเป็นพื้นที่ศูนย์กลางการปกครองของอําเภอ อันจะทําให้พี่น้องประชาชนผู้มารับบริการ ได้มีพื้นที่ที่ร่มรื่น เป็นระเบียบเรียบร้อย และยังสามารถใช้ประโยชน์เป็นพื้นที่สันทนาการ เป็นพื้นที่ที่เกิดประโยชน์กับพี่น้องประชาชนชาวอําเภอบ้านแพง เช่น การใช้ไม้ไผ่ที่มีอยู่จํานวนมากในบริเวณพื้นที่ของอําเภอ มาจัดทําเป็นเสวียนไม้ไผ่ ใช้ในการบริหารจัดการขยะ การปรับปรุงพื้นที่ให้เป็นพื้นที่ปลูกพืชผักสวนครัว พืชสมุนไพร เพื่อให้พี่น้องประชาชนได้พบเห็นและใช้เป็นต้นแบบในการปลูกพืชผักสวนครัวในบริเวณบ้านเรือนทุกครัวเรือน รวมทั้งบริเวณถนนภายในที่ว่าการอําเภอ และตัวอาคาร สถานที่ทํางาน สถานที่บริการพี่น้องประชาชน ต้องปรับปรุงภูมิทัศน์ จัดระเบียบตามหลัก 5ส ให้พร้อมสําหรับการให้บริการพี่น้องประชาชน หากพื้นที่ส่วนใดที่จําเป็นต้องใช้งบประมาณของทางราชการ ขอให้ได้แจ้งไปยังท่านอธิบดีกรมการปกครอง เพื่อจะได้ดําเนินการจัดสรรงบประมาณใช้ปรับปรุงพื้นที่ให้เป็นสถานที่ราชการที่สามารถบริการพี่น้องประชาชนได้อย่างมีความสุข สุขทั้งผู้ปฏิบัติราชการและผู้มาติดต่อราชการ ถ้าที่ว่าการอําเภอรั่ว รกรุงรัง ไม่สะอาด ห้องน้ําชํารุดทรุดโทรม คนที่ทํางานก็ไม่มีความสุข คนที่มาติดต่อราชการก็จะไม่สะดวกสบาย ได้รับบริการที่ไม่มีความสุข
"นอกจากนี้ ให้ผู้ว่าราชการจังหวัดนครพนม ได้มอบหมายให้ที่ทําการปกครองจังหวัดนครพนม ได้จัดฝึกอบรมหลักสูตรทบทวนความเป็นข้าราชการฝ่ายปกครองและคนมหาดไทย เพื่อหนุนเสริมเติมเต็มให้ข้าราชการฝ่ายปกครอง ได้รับการบ่มเพาะทักษะประสบการณ์ วัฒนธรรมองค์กร ค่านิยมองค์กร ของการเป็นฝ่ายปกครอง รู้จักการ "ครองตน ครองคน และครองงาน" มีระเบียบวินัย ยึดระเบียบแบบแผน รักษาจรรยาบรรณ รักษาคุณธรรมนักปกครอง เป็นข้าราชการฝ่ายปกครองที่สามารถเป็นผู้บังคับบัญชาที่ดี เป็นผู้ใต้บังคับบัญชาที่ดี เป็นข้าราชการที่ดีของพระบาทสมเด็จพระเจ้าอยู่หัว ที่อุทิศทุ่มเทกําลังกาย กําลังใจ จนเป็นที่ยอมรับนับถือและเชื่อมั่นของพี่น้องประชาชน ตลอดจนภาคีเครือข่ายในพื้นที่ ดังนิทาน เรื่อง "แขนงไม้ไผ่" ที่หากมีทั้ง 7 แขนงก็จะแข็งแกร่งมีพลัง ถ้ามีแขนงเดียวก็หักง่าย เราต้องทําให้เกิดความร่วมไม้ร่วมมือร่วมแรงร่วมใจของภาคีเครือข่าย เพื่อร่วมกันทําสิ่งที่ดี ร่วมกัน Change for Good ให้เกิดสิ่งที่ดีที่สุดสําหรับพี่น้องประชาชน" ปลัด มท. กล่าวในช่วงต้น
นายสุทธิพงษ์ จุลเจริญ ปลัดกระทรวงมหาดไทย ได้กล่าวอีกว่า สําหรับแนวทางการขับเคลื่อนงานที่สําคัญ ของข้าราชการฝ่ายปกครอง รวมทั้งทีมอําเภอ อันประกอบด้วยทีมที่เป็นทางการ คือ ปลัดอําเภอ พัฒนาการอําเภอ และข้าราชการประจําอําเภอ และทีมจิตอาสาจาก 7 ภาคีเครือข่าย นั่นคือ การทําให้หมู่บ้านในพื้นที่นั้น เป็น "หมู่บ้านยั่งยืน (Sustainable Village)" อันเป็นแนวพระดําริของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ที่พระองค์ได้พระราชทานหนังสือ Sustainable City ให้ปลัดกระทรวงมหาดไทย นายกสมาคมแม่บ้านมหาดไทย อธิบดีกรมการพัฒนาชุมชน และประธานชมรมแม่บ้านพัฒนาชุมชน โดยทรงเน้นย้ําว่า "หน้าที่ของกระทรวงมหาดไทย คือ การทํา Sustainable Village การสร้างหมู่บ้านยั่งยืน" ซึ่งพระองค์ได้ทรงเป็นผู้นําในการทําเป็นต้นแบบเป็นแบบอย่างแล้ว ผ่านแนวพระดําริเรื่อง Sustainable Fashion อันเป็นการต่อยอดแนวพระราชดําริการส่งเสริมผ้าไทยของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ซึ่งมีจุดกําเนิดเริ่มต้นที่บ้านนาหว้า อําเภอนาหว้า จังหวัดนครพนมแห่งนี้ โดยพระองค์ท่านทรงมุ่งมั่นในการสืบสาน รักษา และต่อยอดแนวพระราชดําริ ด้วยการใช้หลักวิชาการสมัยใหม่ หลักการตลาด หลักส่งเสริมการผลิตที่เป็นมิตรกับสิ่งแวดล้อม ด้วยการน้อมนําหลักปรัชญาของเศรษฐกิจพอเพียงในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทําให้ผู้ประกอบการ ช่างทอผ้าได้มีหลักการพึ่งพาตนเอง รู้จักปลูกฝ้าย ปลูกหม่อน เลี้ยงไหม ปลูกต้นไม้ให้สีธรรมชาติ ทําทุกกระบวนการผลิตผ้าครบวงจรให้เป็นมิตรกับสิ่งแวดล้อม ทั้งนี้ การที่เราทุกคนจะทําให้หมู่บ้านในพื้นที่อําเภอบ้านแพง เป็น "หมู่บ้านยั่งยืน (Sustainable Village)" ได้นั้น มีปัจจัยที่สําคัญ ได้แก่ 1) ทุกครัวเรือนต้องมีความมั่นคงดานอาหาร ด้วยกันน้อมนําพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี "บ้านนี้มีรักปลูกผักกินเอง" และ "ทางนี้มีผลผู้คนรักกัน" โดยทุกคนต้องเป็น "ผู้นําต้องทําก่อน" เป็นต้นแบบความมั่นคงด้านอาหาร ใช้บ้านพัก ใช้ที่ว่าการอําเภอเป็นที่เริ่มต้น เพื่อทําให้พี่น้องประชาชนนําไปเป็นแบบอย่างในการปลูกผักสร้างความมั่นคงด้านอาหารในทุกครัวเรือน 2) บ้านเรือนทุกหลังมีความสะอาด มีการคัดแยกขยะ จัดทําถังขยะเปียกลดโลกร้อน 3) บ้านเรือนมีความแข็งแรง ปลอดภัย ถูกสุขลักษณะ 4) สร้างทีม สร้างพลัง ด้วยการสร้างและขับเคลื่อนทีมอําเภอบําบัดทุกข์ บํารุงสุข แบบบูรณาการอย่างยั่งยืน โดยนายอําเภอในฐานะนายกรัฐมนตรีของอําเภอ เป็นผู้นําในการบริหารจัดการงานทุกกระทรวงในพื้นที่ให้เกิดผลสําเร็จและประโยชน์ ได้แก่ ทีมที่เป็นทางการหรือทีมตามกฎหมาย และทีมที่ไม่เป็นทางการหรือจิตอาสา ที่เป็นผู้มีความรู้ ความสามารถ มีความเสียสละ จาก 7 ภาคี เครือข่าย 5) นําระบบคุ้มบ้านมาแบ่งกลุ่มย่อยในการดูแลพี่น้องประชาชนในพื้นที่เพื่อให้เกิดการทํางานที่เกิดประโยชน์กับประชาชน อาจเรียกว่า ป๊อก หมวด หย่อมบ้าน เพื่อเป็นกลไกหนึ่งที่ทําให้การบริหารจัดการชุมชนมีประสิทธิภาพมากขึ้น เพราะ 1 คุ้ม จะดูแลสมาชิกประมาณ 25 ครัวเรือน ทําให้ดูแลได้อย่างใกล้ชิด มีผู้นําคุ้มช่วยงานหมู่บ้านเพิ่มขึ้น ทําให้คนในชุมชนร่วมคิด ร่วมคุย ร่วมปรึกษา และมีการถ่ายทอดไปสู่ลูกหลานให้รู้จักเคารพผู้ใหญ่ ฯลฯ 6) ทุกคนในหมู่บ้าน มีความรู้รักสามัคคี ความช่วยเหลือเกื้อกูล ความเอื้อเฟื้อแบ่งปัน สืบสานศิลปวัฒนธรรม ประเพณีอันดีงามของท้องถิ่นให้คงอยู่ถ่ายทอดสู่รุ่นลูกรุ่นหลาน 7) ปลัดอําเภอผู้รับผิดชอบตําบล ทําหน้าที่ข้าราชการที่ดี ทําความดีด้วยการเท้าติดดิน ลงพื้นที่ไปพบปะประชาชนเป็นประจําทุกสัปดาห์ เช่น ไปติดตามคนที่ผ่านการบําบัดรักษาฟื้นฟูยาเสพติด ติดตามการขับเคลื่อนหมู่บ้านยั่งยืน การรณรงค์ส่งเสริมคนใช้แอปพลิเคชั่น ThaiD เป็นต้น
ด้าน ดร.วันดี กุญชรยาคง จุลเจริญ นายกสมาคมแม่บ้านมหาดไทย กล่าวว่า ความยั่งยืนในทุกมิติของพื้นที่จะเกิดขึ้นได้ด้วยความร่วมมือ ร่วมแรง ร่วมใจ ของพี่น้องประชาชน และภาคีเครือข่ายในพื้นที่ ถ้าเรารอรับการสนับสนุนงบประมาณจากส่วนกลางอย่างเดียว อาจต้องรอหลักเดือน หลักปี ดังนั้นขอให้ทุกท่านได้ปลุกพลังในตัวเอง ลุกขึ้นมาเป็นผู้นําต้องทําก่อน บูรณาการภาคีเครือข่ายทุกภาคส่วนในพื้นที่ ลงขันปรับปรุงพื้นที่สาธารณะ พื้นที่ที่เป็นประโยชน์ต่อส่วนรวม เพราะภาคีเครือข่ายในสังคมล้วนแต่เป็นผู้ที่มีความปรารถนาดีต่อพื้นที่แทบทั้งสิ้น และหลังจากนี้สมาคมแม่บ้านมหาดไทยจะร่วมเป็นส่วนหนึ่งในการสนับสนุนการทําสิ่งที่ดีของท่านนายอําเภอ ท่านปลัดอําเภอ และข้าราชการในอําเภอ และแม่บ้านมหาดไทยในพื้นที่อําเภอ ด้วยการจัดประกวด "อําเภอสะอาด" ซึ่งจะได้แจ้งแนวทางและหลักเกณฑ์ต่อไป
นายสุทธิพงษ์ จุลเจริญ ปลัดกระทรวงมหาดไทย กล่าวในช่วงท้ายว่า ขอให้ท่านนายอําเภอ ท่านปลัดอําเภอ และข้าราชการทุกคนช่วยกันเติมหัวใจการทํางาน ลงไปใกล้ชิดกับพี่น้องประชาชน ให้รองเท้าสึกก่อนกางเกงขาดเป็นข้าราชการที่ดีของพระบาทสมเด็จพระเจ้าอยู่หัว สร้างความสามัคคี ความเป็นปึกแผ่น ความมั่นคง ให้สมกับการเป็นข้าราชการที่มีภาษีอากรของพี่น้องประชาชนเป็นเงินเดือน ด้วยการทํางานอย่างเต็มกําลังความสามารถ เพื่อสร้างคุณภาพชีวิตที่ดีอย่างยั่งยืนให้กับพี่น้องประชาชน